
Text rozhodnutia
Súd: Krajský súd Bratislava Spisová značka: 7Sa/82/2017 Identifikačné číslo súdneho spisu: 1017201611 Dátum vydania rozhodnutia: 09. 10. 2017 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2017:1017201611.1 Uznesenie Krajský súd v Bratislave v právnej veci žalobcu: P.. P.. Y. Y., nar. XX.XX.XXXX, trvale bytom N. D. XXX/XX, X., zast.: JUDr. Július Jánošík, advokát, so sídlom Klincová 35, Bratislava, proti žalovanému: Ministerstvo vnútra SR, Pribinova 2, Bratislava, o preskúmanie zákonnosti rozhodnutia žalovaného zo dňa 23.08. 2017, sp. zn. KM-OLVS-44/2017/OPK, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Banskej Bystrici. o d ô v o d n e n i e : 1. Dňa 27.09.2017 bola Krajskému súdu v Bratislave doručená správna žaloba o preskúmanie zákonnosti rozhodnutia žalovaného zo dňa 23.08.2017, sp. zn. KM-OLVS-44/2017/OPK. Z obsahu žaloby vyplýva, že žalobca má trvalé bydlisko na adrese Cesta D. XXX/XX, X., D. V.. Podľa ust. § 6 ods. 2 písm. c) zákona č. 162/2015 Z.z. správny súdny poriadok (ďalej ako „S.s.p.“), správne súdy rozhodujú v konaniach o správnych žalobách v sociálnych veciach. Podľa ust. § 9 ods. 1 S.s.p., konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 10 S.s.p., na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. Podľa ust. § 13 ods. 3 S.s.p., v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 2. S poukazom na vyššie citované zákonné ustanovenia súd skúmal svoju miestnu príslušnosť na konanie. Žalobca má adresu trvalého pobytu na adrese N. D. XXX/XX, XXX XX X., teda miestne príslušným súdom na konanie je Krajský súd v Banskej Bystrici. Podľa ust. § 18 ods. 2 S.s.p., ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 3. Vzhľadom k tomu, že na predmetné konanie je podľa adresy trvalého pobytu žalobcu vecne a miestne príslušný Krajský súd v Banskej Bystrici, súd rozhodol tak ako je uvedené vo výrokovej časti tohto uznesenia. 4. Po právoplatnosti uznesenia bude spis zaslaný miestne príslušnému Krajskému súdu v Banskej Bystrici na ďalšie konanie. Poučenie: Proti tomuto uzneseniu kasačná sťažnosť nie je prípustná.

